Lífsferilsgreining

Lífsferilsgreining er magnbundin greining á umhverfisþáttum vöru eða þjónustu á lífsferli hennar. Slík greining felur í sér heildstæða athugun á helstu umhverfisþáttum á lífsferli vöru eða þjónustu, á hverju stigi fyrir sig.ISO 14040:2006 Environmental management - Life cycle assessment - Principles and framework Lífsferilsgreining er stundum einnig kölluð lífsferilsmat eða vistferilsgreining. Lífsferill er ferill vöru eða þjónustu frá vöggu til grafar, svo sem hönnun, hráefnisval, framleiðsla, dreifing, notkun, endurnýting og förgun. Lífsferill skiptist í nokkur tengd stig. Dæmi: Á lífsferli bensínbifreiðar eru umhverfisáhrifin mest á notkunarstiginu.

Niðurstöður lífsferilsgreininga eru notaðar við samanburð á valkostum. Dæmi: Í lífsferilsgreiningu á veiðiaðferðum kom í ljós að þorskveiðar með botnvörpu hafa mun meiri neikvæð áhrif á umhverfið en þorskveiðar með línu.Aðalbjörg Birna Guttormsdóttir (2009).  Life Cycle Assessment on Icelandic cod  product based on two different fishing  methods. Environmental impacts from  fisheries. Ritgerð til meistaraprófs í  Umhverfis- og auðlindafræði, Háskóli  Íslands, Reykjavík

 Tilvísanir 

Flokkur:Iðnaðarvistfræði